Dette dokument beskriver indholdet af zip-filen. Variabelnavnene, som beskrives nedenfor, refererer til søjlenavne medmindre andet er beskrevet. 



Forkortelser:
LPR: Landspatientregistret.
CPR-registret: Det Centrale Personregister.



Generelle definitioner:
Dødsdato: Dagen hvor en person er registreret død.
COVID-19-relateret indlæggelse: En indlæggelse, hvor patienten blev indlagt inden for 14 dage efter prøvetagningsdato for den første positive SARS-CoV-2-prøve. Data baseres på de daglige øjebliksbilleder fra regionernes IT-systemer, som sendes hver dag kl. 7 og 15 og Landspatientregistret (LPR). Indlæggelser omfatter patienter, der har været registreret i mindst ét øjebliksbillede, eller som ifølge LPR er eller har været indlagt mere end 12 timer. Indlæggelser registeret i LPR på intensivafdeling inkluderes også når de varer mindre end 12 timer.
COVID-19-relaterede indlæggelsesdatoer: Indlægges en person mere end 48 timer før deres første positive test for COVID-19 er taget, så tæller deres prøvetagningsdato som COVID-19-indlæggelsesdatoen. I alle andre tilfælde er det indlæggelsesdatoen, som er angivet.
Prøvedato: Dette er datoen testen blev taget og ikke datoen, hvor prøvesvaret forelå.



Generel struktur:
Rækkerne i filerne er som udgangspunkt stratificeringer efter relevante parametre, eksempelvis aldersgruppering eller tidsopdeling. Der stratificeres generelt efter variablen i første søjle. Mange filer indeholder også en række, som opgiver totalen. Enkelte tabeller kan have rækker, som afviger fra dette mønster. I disse tabeller specificeres dette i "Noter" under tabellens variabelbeskrivelse. Filerne er semikolon-separerede.

Filerne bliver opdateret hver dag og i denne forbindelse kan tidsserier også ændre sig tilbage i tiden, hvis nyere data foreligger. Derfor anbefales det altid at benytte det senest tilgængelige data og for så vidt muligt, ikke at gemme filer og lave tidsserier på basis af gamle filer.

Typer af tests:
Filerne bygger udelukkende på PCR-test, som er den test, der bruges til at påvise COVID-19-smitte under et aktivt sygdomsforløb. Data indeholder ikke serologitest, som er den test, der udføres, når man skal undersøge, om raske mennesker tidligere har haft COVID-19.

------------------------------------------------------

Fil 1: Cases_by_age:

Aldersgruppe: Aldersgrupperingerne som der er stratificeret efter.
Antal_bekræftede_COVID-19: Antal bekræftede COVID-19-tilfælde for den givne aldersgruppe.
Antal_testede: Antal personer som er testet for COVID-19 i den givne aldersgruppe. Hver person kan kun bidrage med en test.
Procent_positive: Andel af testede personer i den givne aldersgruppe, som er testet positive. Værdien udregnes som Antal_bekræftede_COVID-19 divideret med Antal_testede.

------------------------------------------------------

Fil 2: Cases_by_sex:

Aldersgruppe:Aldersgrupperingerne som der er stratificeret efter.
Kvinder_(procent): Antallet af kvinder i den givne aldersgruppe, som er testet positive for COVID-19. Tallet i parentes er procent af totalen for denne aldersgruppe, som er kvinder, og kan udregnes som tallet før parentesen i Kvinder_(procent) divideret med værdien i I_alt i samme række.
Mænd_(procent): Antallet af mænd i den givne aldersgruppe, som er testet positive for COVID-19. Tallet i parentes er procent af totalen for denne aldersgruppe, som er mænd, og kan udregnes som tallet før parentesen i Mænd_(procent) divideret med værdien i I_alt i samme række.
I_alt: Alle bekræftede COVID-19-tilfælde i den givne aldersgruppe. Udregnes som summen af tallene for kvinder og mænd.

------------------------------------------------------

Fil 3: Deaths_over_time:

Dato: Datoer i formatet YYYY-MM-DD, som der stratificeres efter.
Antal_døde: Antal døde registreret på en given dag. En person indgår, hvis de er registreret i enten CPR eller Dødsårsagsregisteret. Er en person registreret både i CPR og Dødsårsagsregisteret med forskellige dødsdatoer, bruges datoen angivet i CPR.

------------------------------------------------------

Fil 4: Municipality_cases_time_series: 
Dette er en krydstabel over antallet af bekræftede COVID-19-tilfælde for kommunerne på en given dag. Kolonnenavne angiver kommunen, og rækkenavne angiver testdatoen. Cellerne indeholder antallet af bekræftede COVID-19-tilfælde for en given kombination af kommune og testdato.

------------------------------------------------------

Fil 5: Municipality_test_pos:

Kommune_(id): Trecifrede ID-numre, som unikt identificerer kommunen, der er stratificeret efter.
Kommune_(navn): Navnet på kommunen der er stratificeret efter.
Antal_testede: Antal testede personer i den givne kommune. Hver person kan kun bidrage til dette tal en gang, nemlig første gang personen testes. 
Antal_bekræftede_COVID-19: Antal bekræftede COVID-19-tilfælde i den givne kommune.
Befolkningstal: Befolkningstallet i den givne kommune jævnfør Danmarks Statistiks opgørelse fra første kvartal 2020.
Kumulativ_incidens_(per_100000): Den kumulative incidens per 100.000 for den givne kommune. Dette tal udregnes som Antal_bekræftede_COVID-19 divideret med Befolkningstal ganget med 100.000.

------------------------------------------------------

Fil 6: Municipality_tested_persons_time_series: 
Dette er en krydstabel over antallet af personer, som er testede for COVID-19 for kommunerne på en given dag. Kolonnenavne angiver kommunen, og rækkenavne angiver testdatoen. Cellerne indeholder antallet af testede personer for en given kombination af kommune og testdato. En person kan bidrage op til en gang hver dag, såfremt de ikke tidligere er testet positive.

------------------------------------------------------

Fil 7: Newly_admitted_over_time:
Indlæggelsestal i denne tabel er baseret både på LPR og de daglige øjebliksbilleder, som indrapporteres af regionerne hver dag, og en person medregnes, når blot de er registreret indlagt i en af disse. Er en person registreret i begge med forskellige datoer, så bruges den første.

Dato: Datoer i formatet YYYY-MM-DD som der stratificeres efter.
Hovedstaden: Antal nyindlagte på en given dag i Region Hovedstaden.
Sjælland: Antal nyindlagte på en given dag i Region Sjælland.
Syddanmark: Antal nyindlagte på en given dag i Region Syddanmark.
Midtjylland: Antal nyindlagte på en given dag i Region Midtjylland.
Nordjylland: Antal nyindlagte på en given dag i Region Nordjylland.
Ukendt Region: Antal nyindlagte på en given dag, som ikke har en registreret bopæl i nogen region.
Total: Det totale antal nyindlagte på en given dag, dette tal er summen af værdierne i Hovedstaden, Sjælland, Syddanmark, Midtjylland, Nordjylland og Ukendt Region.

------------------------------------------------------

Fil 8: Region_summary:

Region: De fem danske regioner som der stratificeres efter.
Testede: Antal testede personer i en given region. Hver person kan kun bidrage en gang. Er man testet i flere regioner, tæller den region, man først er testet positiv i for personer, der er testet positive, og ellers tæller den første region man er testet negativ i.
Positive: Antal personer med bekræftet COVID-19 i en given region.
Indlagt_total: Antal indlagte i en given region.
Døde: Antal døde i en given region. En person indgår, hvis de er registreret i enten CPR eller Dødsårsagsregisteret. Er en person registreret både i CPR og Dødsårsagsregisteret med forskellige dødsdatoer bruges datoen angivet i CPR.

------------------------------------------------------

Fil 9: Rt_cases_YYYY_MM_DD: 
Denne fil indeholder den estimerede tidsserie af kontakttalsværdier beregnet på baggrund af antallet af bekræftede COVID-19-tilfælde.

date_sample: Datoen, hvor kontakttallet estimeres.
Estimate: Den estimerede værdi af kontakttallet på den angivne dag.
uncertainty_lower: Den estimerede nedre grænse, når der tages højde for usikkerhed på den angivne dag.
uncertainty_upper: Den estimerede øvre grænse, når der tages højde for usikkerhed på den angivne dag.

------------------------------------------------------

Fil 10: Rt_indlagte_YYYY_MM_DD: 
Denne fil indeholder den estimerede tidsserie af kontakttalsværdier beregnet på baggrund af antallet af indlagte personer smittet med COVID-19.

date_sample: Datoen, hvor kontakttallet estimeres.
Estimate: Den estimerede værdi af kontakttallet på den angivne dag.
uncertainty_lower: Den estimerede nedre grænse, når der tages højde for usikkerhed på den angivne dag.
uncertainty_upper: Den estimerede øvre grænse, når der tages højde for usikkerhed på den angivne dag.

------------------------------------------------------

Fil 11: Test_pos_over_time: 
Denne tabel fokuserer på testede personer per dag frem for personer testet i hele perioden. I modsætning til de andre tabeller kan en person derfor bidrage flere gange til denne tabel, dog kun en gang per dag.

Date: Datoer i formatet YYYY-MM-DD som der stratificeres efter.
NewPositive: Antallet af personer, som for første gang er testet positive for COVID-19, på en given dag.
NotPrevPos: Antallet af personer testet på en given dag, som ikke har testet positive på en tidligere dato. Indeholder negative tests for folk, som ikke har testet positive før, samt første positive test.
PosPct: Andelen af personer som er testet positive. Dette er beregnet som NewPositive divideret med NotPrevPos. Bemærk at prøver taget på folk, som tidligere har testet positive ikke er medregnet her.
PrevPos: Antallet af personer testet på en given dag blandt personer, som tidligere har testet positive. Den første test som er positiv indgår ikke her.
Tested: Det samlede antal testede personer på en given dag. Dette kan udregnes som NotPrevPos plus PrevPos.
Tested_kumulativ: Det kumulerede antal personer testet op til og med en given dag. Udregnes som summen af værdierne i Tested frem til den givne dag. En person, der er testet på flere forskellige dage, kan bidrage mere end en gang i denne sum.

Noter: I den sidste række er den totale opgørelse opgjort således, at en person kun kan indgå en gang i hver søjle, i modsætning til de andre. Af denne grund er Tested det samme som NotPrevPos i denne række, og ikke en sum af NotPrevPos og PrevPos, som i de andre.

------------------------------------------------------

Fil 12: Test_regioner:

Ugenr: Tidsperioderne der stratificeres efter. Dette er dage for indeværende uge og ugenumre for forrige uger.
Region Hovedstaden: Antal tests gennemført i Region Hovedstaden den givne dag eller uge.
Region Midtjylland: Antal tests gennemført i Region Midtjylland den givne dag eller uge.
Region Nordjylland: Antal tests gennemført i Region Nordjylland den givne dag eller uge.
Region Sjælland: Antal tests gennemført i Region Sjælland den givne dag eller uge.
Region Syddanmark: Antal tests gennemført i Region Syddanmark den givne dag eller uge.
Statens Serum Institut: Antal tests gennemført på Statens Serum Institut (eksklusiv Testcenter Danmark) den givne dag eller uge.
Testcenter Danmark: Antal tests gennemført hos Testcenter Danmark den givne dag eller uge.
Total: Det samlede antal tests gennemført i hele landet. Dette kan udregnes som summen af Region Hovedstaden, Region Midtjylland, Region Nordjylland, Region Sjælland, Region Syddanmark, Statens Serum Institut og Testcenter Danmark.
Kumulativ_total: Det kumulerede antal tests gennemført på en given dag eller uge. Udregnes som summen af værdierne i Tested frem til den givne dag eller uge.
